11.2016
Eelnõu

NARVA LINNAVALITSUS

KORRALDUS

Narva 

Linnavalitsuse reservfondist vahendite eraldamine 

1. Asjaolud ja menetluse käik.
Narva Linna Arenduse ja Ökonoomika Amet esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud SA-le Kerese Mälestusmärk audiitorteenuste teostamiseks summas 600 eurot.

Narva Linnavalitsuse Kultuuriosakond esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud Narva Laste Loomemajale ventilatsiooniagregaadi remondiks summas 473 eurot, MTÜ-le Perekeskus Kontakt rahvusvahelise festivali SantaFest 2016 korraldamisega seotud kulude katteks summas 840 eurot, Narva Laste Loomemaja poolt ürituste (sh jõuluüritused) korraldamisega seotud kulude katmiseks summas 600 eurot.
Narva Linnavalitsuse Kultuuriosakond esitas 22.11.2016 taotluse nr 3.1-8/11545-2 rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud Narva Lasteaiale Cipollino uue keedukatla soetamiseks summas 6 011 eurot. Peale seda on laekunud 25.11.2016 taotlus nr 3.1-8/11968 ja 28.11.2016 taotlus nr 3.1-8/12030 täpsustamisega, et eelarveliste assigneeringute ümberpaigutamise arvelt suunatakse 3 100 eurot keedukatla hankimisega seotud kulude osaliseks katmiseks.
Vastavalt Narva Linna Arenduse ja Ökonoomika Ameti 22.11.2016 taotlusele nr 5.1-10/11766, Narva Linnavalitsuse Kultuuriosakonna 22.11.2016 taotlusele nr 3.1-8/10684-2, 22.11.2016 taotlusele nr 3.1-8/11545-2, 28.11.2016 taotlusele nr 3.1-8/11974/2, 29.11.2016 taotlusele nr 3.1-8/12077-2 Rahandusamet esitab Narva Linnavalitsusele korralduse eelnõu reservfondist vahendite eraldamisest.

Reservfondi jääk 8 180 eurot seisuga 28.11.2016.a. 
2. Õiguslikud alused.

Vastavalt Kohaliku omavalitsuse üksuse finantsjuhtimise seaduse § 5 lõike 7 ning Narva Linnavolikogu 08.09.2011.a määrusega nr 8 kinnitatud “Narva linna reservfondi kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega. 
3. Otsus.

3.1 Eraldada Narva Linnavalitsuse reservfondist
3.1.1 Narva Linna Arenduse ja Ökonoomika Ametile – 600 eurot SA-le Kerese Mälestusmärk audiitorteenuste teostamiseks.
3.1.2 Narva Linnavalitsuse Kultuuriosakonnale – 4 434 eurot, sh 473 eurot Narva Laste Loomemajale ventilatsiooniagregaadi remondiks, 450 eurot MTÜ-le Perekeskus Kontakt rahvusvahelise festivali SantaFest 2016 korraldamisega seotud kulude katteks, 600 eurot Narva Laste Loomemaja poolt ürituste (sh jõuluüritused) korraldamisega seotud kulude katteks, 2 911 eurot Narva Lasteaiale Cipollino uue keedukatla soetamiseks.
      4. Rakendussätted.

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

